ՄաքԴոնալդս

«ՄաքԴոնալդս» կորպորացիա (անգլ.՝ McDonald's Corporation), արագ սննդի կետերի ամերիկյան անդրազգային կորպորացիա։ Հանդիսանում է արագ սննդի համաշխարհային ամենամեծ ցանցը։ Օրական սպասարկում է 64 միլիոն հաճախորդի։ «ՄաքԴոնալդսի» գլխամասը գտնվում է Չիկագո քաղաքում, որը պաշտոնապես ստեղծվել է 1955 թվականին՝ գործարար Ռեյ Քրոքի կողմից։ Վերջինս ձեռք էր բերել փոքր համբուրգերային բիստրոների ցանց, որը պատկանում էր եղբայրներ՝ Ռիչարդ և Մորիս Մաքդոնալդներին։ Ստեղծման պատմությունը ՄաքԴոնալդսն աշխարհի համբուրգերների ամենամեծ ռեստորանային ցանցն է։ Այն օրական ընդունում է 68 միլիոն հաճախորդ աշխարհի 119 երկրներից։ Փաստացիորեն հիմնադրվել է 1940 թվականին, երբ Ռիչարդ և Մորիս Մաքդոնալդները Սան Բերնարդինո քաղաքում (33.9471°N 118.1182°W﻿ / 33.9471; -118.1182) բացեցին արագ սննդի կետ։ Ավելի ուշ՝ 1948 թվականին նրանց է միանում գործարար Ռեյ Քրոքը, ով էլ հենց հիմնում է առաջին համբուրգերի ռեստորանը՝ Սան Բերնարդինոյում։ Հետագայում ճաշացանկը համալրվում է նոր ուտեստներով։ Դրանցից էին չիզբուրգերները, ֆրանսիական ֆրիները, տապակած ճուտը, ըմպելիքները, կաթնային շեյքերը, զանազան աղցաններն ու ձկնեղենը և այլ մթերքներ։ Որպես անվանում «ՄաքԴոնալդս»-ը Ամերիկյան առևտրի շուկայում առաջին անգամ հայտնվել է 1961 թվականի մայիսի 6-ին։ Նույն տարվա սեպտեմբերի 13-ին ստեղծվեց նաև տարբերանշանը՝ լատիներեն «M»-տառի գծապատկերով և 1968 թվականի 18-ին այն դարձավ ոսկեձույլ կամարիկ։ Առաջին ֆրենչայզային ռեստորանը բաց է անում Ռեյ Քրոքը Իլինոյսում։ Հետաքրքիր փաստեր Հիմնադիր Ռեյ Քրոքը ստեղծել է հատուկ հիմնադրամ։ Այն աջակցում է ալկոհալից կախյալ հիվանդների, շաքարախտի պայքարի և բուժման միջոցներ ձեռք բերելու գործում։ Այն կից է գործում Դորդմունդի բժշկական համալսարանին։ ՄաքԴոնալդսի ռեստորաններ օրական այցելում է 68 միլիոն մարդ, դա ավելի մեծ թիվ է կազմում քան Մեծ Բրիտանիայի բնակչությունը։ Համարվում է աշխարհում խաղալիքների արտադրության ամենամեծ տարածող կազմակերպությունը։ Անգլիայի թագուհին ունի սեփական ՄաքԴոնալդս իր Բուքինգհեմյան պալատ մոտ։ Տարեկան ավելի քան 80 000 ուսանող է ավարտում ՄաքԴոնալդսի Համբուրգեր համալսարանը՝ Համբուրգերոլոգ մասնագիտությամբ բակալավրի աստիճանով։ ՄաքԴոնալդսի ռեստորանը մեկ վայրկյանում վաճառում է 75 համբուրգեր։ Ամեն 8 ամերիկացուց մեկը իր կյանքի ընթացքում աշխատել է ՄաքԴոնալդսում։ Ամեն տարվա հոկտեմբերի 16-ին ՄաքԴոնալդսի դեմ բողոքի ակցիա է իրականացվում Անգլիայի Գրինփիսի (London Greenpeace) կողմից։ Երկրի բնակչության 50%-ը դեմ է ՄաքԴոնալդսի աշխատանքին և գոյությանը, իսկ մյուս 50%-ը հաճելիորոն համաձայն է համբուրգերների գոյությանը։ Աշխարհագրություն «ՄաքԴոնալդսը» մասնաճյուղեր ունի հետևյալ պետություններում՝ Արգենտինա Ավստրալիա Ավստրիա Ադրբեջան Բահամյան Կղզիներ Բահրեյն Բանգլադեշ Բելառուս Բելգիա¨ Բոթսվանա Բրազիլիա Բուլղարիա Կանադա Չիլի Չինաստան Հոնգկոնգ Մակաո Կոլումբիա Կոստա Ռիկա Խորվաթիա Կիպրոս Չեխիա Դանիա Դոմինիկա Դոմինիկյան Հանրապետություն Էկվադոր Եգիպտոս Էլ Սալվադոր Էստոնիա Ֆիջի Ֆինլանդիա Ֆրանսիա Վրաստան Գերմանիա Հունաստան Գրենադա Գվատեմալա Գայանա Հոնդուրաս Հունգարիա Իսլանդիա Իտալիա Հնդկաստան Ինդոնեզիա Իռլանդիա Իսրայել Ճապոնիա Հորդանան Քուվեյթ Լատվիա Լիբանան Լիտվա Լյուքսեմբուրգ Մակեդոնիա Մալայզիա Մալթա Մավրիտուս Մեքսիկա Մոլդովա Մարոկկո Նեպալ Նիդեռլանդներ Արուբա Նոր Զելանդիա Նիկարագուա Նորվեգիա Օման Պակիստան Պանամա Պերու Պարագվայ Ֆիլիպիններ Լեհաստան Պորտուգալիա Կատար Ռումինիա Ռուսաստան Սամոա Սենթ Լյուսիա Սաուդյան Արաբիա Սերբիա Սինգապուր Սլովակիա Սլովենիա ՀԱՀ Հարավային Կորեա Իսպանիա Շրի Լանկա Շվեդիա Շվեյցարիա Սիրիա Թայվան Թայլանդ Թուրքիա Ուկրաինա Միացյալ արաբական էմիրություններ Միացյալ թագավորություն Կայմանյան կղզիներ ԱՄՆ Ամերիկյան Սամոա Կուբա (Գուանտանամո ծովածոց) Գուամ Պուերտո Ռիկո Ամերիկյան Վիրջինյան կղզիներ Ուրուգվայ Վենեսուելա Յեմեն Զիմբաբվե Ծանոթագրություններ Արտաքին հղումներ ՄաքԴոնալդսի պաշտոնական կայք